cyanic-selkie/wikianc huggingface dataset:
Bibi Baskin
Daag Baskin RTÉ ayns ny 1990yn as ren ee goll gys Sussex Heear, Sostyn, raad ren ee tannaghtyn ayn feie queig bleeaney gobbraghey er shaleeyn eigsoylagh as, tra v'ee smooinaghtyn er y chied cheim elley, ren ee toshiaghey lioar y screeu. Va anaase mooar eck 'sy vedshin as 'sy teaystey Ayurvedagh as ren ee goll er turrys gys Kerala, faggys da Madras, raad ren ee feddyn shellooghys va jeeaghyn magh er traie aalin. Jiu, t'ee cummal ayn as t'ee coontey dy vel Kerala ny voayl mie er yn oyr dy vel ram keimyn as boodeeyssyn ayn, goaill stiagh Hindooyn, Creesteenyn as Ewnyn, red nagh vel cosoylagh rish y voayl dooie eck ayns Ard an Rátha, Coontae Ghoon ny Ghoal.
Ta'n Yernish ghlen eck as ren ee obbraghey myr ynseyder y çhengey ec toshiaght y choorse-bea eck. She briw v'ee er claare RTÉ, Fáilte Towers, 'sy vlein 2008. She pohllder y çheshaght-ghiastyllagh Plan Ireland ee.
Yernish Ulley
thumb|right|Ny tree abbyrtyn jeh'n Yernish noa-emshyragh, lesh Yernish Ulley 'sy twoaie.
She abbyrt ny Yernish ta loayrit ayns Queiggey Ulley ee Yernish Ulley (Gaedhilic, Gaeilic, Gaeilig ([ˈɡeːlʲɪc]) ny Gaedhlag ([ˈɡeːl̪ˠəɡ])). Cha nel agh un choontae ayns Queiggey Ulley lesh ard Gaeltacht ayn - Coontae Ghoon ny Ghoal - as er y fa shen ta'n ennym Yernish Ghoon ny Ghoal currit urree ny keayrtyn. Ayns ny 1960yn, hie shey lught thie ry cheilley er Raad Seoighe ayns Beeal Feirshtey dys Gaeltacht noa y chur er bun. Ta'n Ghaeltacht shen foast ayn 'sy laa t'ayn jiu. Ny yei shen as ooilley, ta recortyssyn jeh'n çhengey myr v'ee loayrit ayns coondaeghyn elley foast ry-gheddyn, as t'ad cur lesh reayrt lhean er Yernish Ulley dhooin. Tra va moyllaghyn Coimisiún na Gaeltachta ("Commishoon ny Gaeltaght") screeuit sheese ayns 1926, va ardjyn ayns Na Speiríní er y joarey eddyr Çheer Eoin as Coontae Ghoirrey aarlit da enney Gaeltacht, myrane lesh twoaie ny Glionyn ayns Aontrym as er Reachlainn. Ren y coontys shen cur sheese er possanyn beggey jeh Yernisheyryn ayns sheear hwoaie Choontae yn Chavan, shiar yiass Choontae Vuinaghan, as jiass Choontae Ard Maghey. Agh, cha row ny h-ardjyn shen er freayl agh derrey yn 20oo eash leah choud's hannee Gaeltacht na Speiríní ayn derrey ny 1950yn as Gaeltacht Ghlionyn Aontrym derrey ny 1970yn, ansherbee. Hooar y Yernisheyr jerrinagh ass Reachlainn baase 'sy vlein 1985.
Er y gherrid va enmys "Kerroo Gaeltacht" currit er ard Yernish Raad ny Faalyn ayns Beeal Feirshtey. Er mie lesh kianglaghyn shendeeagh lesh Queiggey Ulley, ta abbyrtyn ny Gaelgey Albinagh as ny Gaelgey rheynn cosoylaghtyn eddyr oc as Yernish Ulley.
Focklyn
Ta abbyrt Ulley goaill stiagh focklyn nagh vel ry-chlashtyn ayns abbyrtyn elley, ny nagh vel ry-chlashtyn agh ayns Coontae Vay Eo er lheh. Ayns cooishyn elley, rere ceaghley semantagh ta keealyn anchasley ayn kianglt lesh focklyn ayns Yernish Ulley ayns cosoylaght rish abbyrtyn elley. Ta sambylyn jeh ny focklyn shen goaill stiagh lheid as:
Ayns cooishyn elley, rere ceaghley semantagh ta keealyn elley kianglt lesh focklyn ayns Yernish Ulley ayns cosoylaght lesh yn 'ockle cheddin ayns abbyrtyn elley. Ta sambylyn jeh ny focklyn shen goaill stiagh lheid as:
Sheeanchoryssaghtys
Ta cummal sheeanagh Yernish Ulley (bunnit er abbyrt Ghaoth Dobhair ) taishbynit 'sy chaart eiyrtyssagh (jeeagh er Abbyrlhit Sheeanagh Eddyr-ashoonagh ry hoi meenaghey er ny cowraghyn). Ta ny cowraghyn 'sy lieh eaghtyragh taishbyney corocklyn coghooysagh (ny corocklyn "lhean" dy tradishoonagh) choud's t'adsyn 'sy lieh eeghtyragh taishbyney corocklyn cleaoil ("keyl"). Cha nel ny corocklyn nyn gorocklyn lhean ny keyl.
Ta ny breeocklyn ayns Yernish Ulley taishbynit 'sy chaart shoh eiyrtyssagh. Cha nel ny buill shoh agh buill faggyssagh, er yn oyr dy vel cleaoilaghys as coghooysaghys jeh ny corocklyn cruinn cur cleayney er ny breeocklyn. center|300px|Kaart breeocklyn jeh Yernish Ulley
Ta alsheeanyn ec breeocklyn liauyr ayns shillabyn trimmidagh as roish.
Ayns bishaght, ta ny daaghooaghtyn ry chlashtyn ayns Yernish Ulley.
Ta troyn ennagh jeh sheeanchoryssaghtys Yernish Ulley as ad rheynn ee magh veih ny h-abbyrtyn elley goaill stiagh lheid as:
Glassag
Ta glassag çheet er ymmodee cretooryn glassey:
Yernish Ulley
Breearyn
She tro ny breearyn ayns Yernish na mestey cummaghyn oltscarree (raad dy vel oayllys mychione y phersoon kiarit liorish far-ennym) as cummaghyn taahit (raad dy vel oayllys mychione earroo kiarit ayns meer yerree er y vreear) 'sy cho-whingys oc. Ayns Queiggey Ulley as Twoaie Connaghtey ta ny cummaghyn oltscarree ymmydit ayns arraghys cummaghyn raad dy vel cummaghyn taahit 'sy çhengey chadjinit, m.s. molann muid "ta shin moylley" (cadjinit molaimid, as muid ny cummey ergooyl veih'n jerrey breearagh -mid as nagh vel ry-chlashtyn ayns abbyrt Mooan, as eh freayl sinn myr roie-ockle yl-rey yn chied phersoon myr t'ayns Gaelg as Gaelg Albinagh) ny mholfadh siad "voyllagh ad" (cadjinit mholfaidís). Foddee ymmyd y yannoo jeh ny cummaghyn taahit, goaill stiagh ad nagh vel lowit 'sy çhengey chadjinit, ayns freggyrtyn giarey.
She yn veer yerree ry heet jeh'n nah cho-whingys ayns Queiggey Ulley na -óch- (focklit magh myr ayns cosoylaght rish -ó-, m.s. beannóchaidh mé  "Neeym bannaghey" (cadjinit beannóidh mé ).
Ta cummaghyn er lheh ec breearyn meereiltagh ennagh ayns Queiggey Ulley as ad neu-chosoylagh rish ad 'sy çhengey chadjinit. Myr sampleyr:
Meeryn
Ayns Queiggey Ulley ta'n veer yiooldagh cha (chan roish breeockle, char 'syn emshyr chaie) ymmydit choud's ta abbyrtyn elley goaill ymmyd jeh ní as níor. Ta'n cummey shen ry chlashtyn ny s'menkey ayns twoaie Ghaeltacht Ghoon ny Ghoal. Cha nel cha lhiggey da'n emshyr ry-heet çheet ny yei: raad dy vel keeal ry-heet ayn, ta'n emshyr laaragh cliaghtagh ry-chlashtyn. T'eh cur lesh "ceaghley mestit": ta as  goaill ymmyd jeh stronnaghys, choud's ta corocklyn elley goaill ymmyd jeh boggaghys. Ayns abbyrtyn ennagh, lheid as ayns Gaoth Dóbhair, ta cha goaill ymmyd jeh stronnaghys er dagh corockle, goaill magh b- ayns cummaghyn y vreear 'dy ve', as f- ny keayrtyn:
Co-ordrail
Ta'n abbyrt ayns Ulley goaill ymmyd jeh emshyr laaragh jeh'n mode fo-nastagh ayns cooishyn er lheh raad dy vel abbyrtyn elley goaill tosheeaght jeh'n chowreydagh ry-heet:
Foddee dy vel yn ennymockle breearagh dy ve ymmydit ayns oltyn fo-oardeeagh lesh biallagh ta anchasley rish eshyn jeh'n phreeu-olt:
Ayrneen fo-vreneenagh
She ayrneen "ny sloo na" breneen eh ayrneen fo-vreneenagh. Ta daa ard-horçh jeu ayn: bun-ayrneenyn nagh vel jeant magh jeh ayrneenyn sloo; as ayrneenyn covestagh jeant magh jeh ayrneenyn sloo.
Detmold
She caayr 'sy Rhine Hwoaie-Westfalen, y Ghermaan, eh Detmold. Ec jerrey yn vlein 2011 va ny smoo na 72,000 dy chummaltee cummal ayn. By phreeu-valley eh er Prinsaght Lippe veih'n vlein 1468 derrey yn vlein 1918 tra haink er dy ve ny phreeu-valley er Steat Seyr Lippe derrey yn vlein 1947. Jiu, she ynnyd reiragh y 'lyst Lippe as yn ard Regierungsbezirk Detmold.
Gurneilys ynnydagh
Rere § 3 Alt 1 jeh Slattys y valley, ta Detmold goll er rheynn magh ayns 27 slystyn:
Buill hurryssagh as eunysseyrys
right|thumb|Thie er Campus Detmold jeh [[Ollooscoill ny h-Oaylleeaghtyn Feamagh Ostwestfalen-Lippe.]]
Baljyn as caayryn lannoonit
Ta Detmold goll er lannooney rish:
Deiney ard-ghooagh
thumb|upright|Ferdinand Freiligrath Ta deiney ard-ghooagh hie er y theihll ayns Detmold goaill stiagh ny deiney shoh heese:
Ren deiney ard-ghooagh elley beaghey as obbraghey ayns Detmold er feie tammylt liauyr, goaill stiagh
Mastey ny seyraanee onoroil y chaayr ren shirveishaghey ayns Detmold, foddee Ernst von Bandel, troggeyder y Hermannsdenkmal (1871), Otto von Bismarck, Shansyleyr y Reich (1895), as Paul von Hindenburg, Eaghtyrane y Reich (1917), y choontey stiagh ayns lhieen ny deiney ard-ghooagh.
Georgia Ellenwood
She roortagh Canadagh ee Georgia Lorraine Ellenwood (ruggit er 5 Luanistyn 1995) ta co-streeu ayns cloiaghyn mestit. Hass ee er son y Chanadey ec Feniaghtys Sthie Dowanagh yn IAAF, 2016 raad haink ee stiagh 'sy jeihoo ynnyd, as hass ee er son y Chanadey ec Cloiaghyn Olympagh y Touree, 2020, ayns Tokyo.
Arrishaght
right|thumb|200px| Vates ta taishbyney [[arrishaght Bates eddyr dooieyn Dismorphia (kied as treeoo 'traihyn) as dooieyn Ithomiini (Nymphalidae) (nah as kerroo 'traih).]] Ayns bea-oaylleeaght, ta arrishaght çheet er caslys eddyr daa phossan dy vioagyn ta coadey nane ny'n jees oc. Ta arrishaght chummey, ymmyrkey, heeanagh as hoar ry-akin, as yn arrishagh cummal 'syn ynnyd cheddin as y bun-hampleyr echey.
Ta arrishaght ayn tra ta possan dy vioagyn (arrishee) gaafilley co-hroyn marish possan elley (bun-hampleyryn), as ad ry-ennaghtyn ec bioagyn elley. 'Sy cheeayll s'lhea, t'eh goaill stiagh bun-hampleyryn neuvio. Ta'n aafilley shen liorish trimmid reihyssagh bioag molleydagh ta cronnaghey as toiggal (ny share, mee-hoiggal) y co-hro dy vondeishagh da'n arrishagh. Myr shen, ta ushagyn croghey er keeayll shilley dys feddyn shey-chassee blasstal ny meevlasstal; ta shen cur trimmid er adsyn blasstal dy yeeaghyn gollrish adsyn meevlasstal do nagh jed ad er ee. Cha nel eh casley rish, caslys eddyr daa ghooie er bun aafilley neuchroghee da aghtyn baghee ny da çhymbyllaghtyn ta cosoylagh rish y cheilley.
She corys arrishagh ee y chooish. She dooieyn ad ny possanyn son y chooid smoo, agh ny keayrtyn she keintys ny croo er lheh t'ayn. Ny keayrtyn, ta'n arrishagh jannoo arrish er y dooie echey hene (hene-arrishaght). Son y chooid smoo, she bioag eddyr eh y molleydagh, myr sampleyr co-chragheyder y daa ghooie; agh ny keayrtyn she y bun-hampleyr hene t'ayn, myr sampleyr lhemeen ta jannoo arrish er doo-oallee craghagh dys shaghey goll er ee.
Son y chooid smoo, ta arrishaght cur vondeish da'n arrishagh as jannoo jeeyl da'n volleydagh, agh t'eh croghey er y torçh dy arrishaght t'ayn. Ny keayrtyn, cha nodmayd feddyn bun-hampleyr er lheh da arrishagh; myr sampleyr, keiltynys ny. Ayns dagh cooish, ta'n cowrey moylley y molleydagh do nagh ver eh enney kiart er yn arrishagh. She sorçh dy cho-aafilley t'ayn, as son y chooid smoo.
Ny keayrtyn, ta bun-hampleyr er lheh ec dagh yn arrishagh. Ta kuse dy ghooie yl-chrooagh as ta unnanee jannoo arrish er caghlaaghyn bun-hampleyr. Ny keayrtyn, ta ny smoo na un arrishagh ec bun-hampleyr ennagh, agh ta cur foayr da corys as ny smoo bioagyn bun-hampleyragh na arrishagh ayn. Dy cadjin, ta faggys-mooinjerys eddyr bun-hampleyr as arrishagh, agh ta cooishyn elley ayn. Ta'n chooid smoo dy arrishee nyn shey-chassee. Ta arrishaght ry-akin mastey lossreeyn as fungyssyn myrgeddin.
=Rang-oardraghey= Shimmey sorçh dy arrishaght t'ayn, agh t'ad ry-scarrey dy lheeah rere dean: coadey, craghtys, as geddyn sliught.
Yn Ghaleesh
Shimmey keeall t'ayn lesh yn enmys yn Ghaleesh. Foddee dy vel shiu shirrey fer jeh ny h-artyn shoh heese:
Arrishaght
Arrishaght choadee
thumb|250px|Beishteig Macroxiphus jannoo arrish er sniengan. Ta arrishaght choadee cooney bioag dy haghney cragheyderyn liorish cur orroo credjal dy nee nhee ennagh elley t'ayn.
Arrishaght Bates
thumb|right|Ymmodee bioagyn, goaill stiagh [[crowaltagh|crowaltee, jannoo arrish er connspee ghuinnagh.]] Ayns arrishaght Bates, ta cowraghyn y vun-hampleyr ec yn arrishagh chammah, agh cha nel y tro oc ta cur er cragheyderyn shaghney y bun-hampleyr (m.s. meevlasstalys ny nieu). T'ad çheet lesh arrishee ny share my s'goan adsyn as s'lhieenar ad bun-hampleyryn (reih fo venkid contraartagh).
Arrishaght Emsley
right|thumb|Ardnieu corryl [[Micrurus tener marrooagh.]] right|thumb|[[Lampropeltis triangulum meenieunagh.]] Ta arrishaght Emsley çheet er cragh marrooagh ta jannoo arrish er dooie ny sloo gaueagh. Cha cadjin ee y chooish shoh. Ta'n tro marrooagh coadey yn arrishagh, agh my ta cragheyder marroo, cha nod eh ynsaghey gyn soiaghey er y dooie. Myr shen, cha nel vondeish ec bioag marrooagh ayns cowrey raauee er-e-hon hene. Veagh eh ny share shaghney goll er soiaghey er, as shaghney y jargaght dy jed eh er lhott, liorish keiltynys. Agh my ta dooie gaueagh elley ayn nagh vel marrooagh, as cowraghyn raauee echey, ta'n cragheyder gynsaghey gyn ee y dooie shen. Myr shen, ta vondeish ec y dooie marrooagh arrish er y dooie elley y yannoo, my ta eiyrtys shen dy vel ny sloo cragheyderyn soiaghey er na yinnagh as keiltynys echey.
Ta bun elley ayn tra ta beoyn dooghyssagh ec cragheyderyn dy haghney bioagyn ny cowraghyn ennagh. Mannagh vel feme ec y cragheyderyn dy ynsaghey dy vel cowrey ennagh gaueagh, ta vondeish ec dooie erbee jannoo arrish er y chowrey shen, my she dooie marrooagh ny dooie meenieunagh t'ayn.
Ren MG Emsley cur bun er yn eie shoh bentyn rish. Ta'n cowrey raauee cheddin ec fo-ghooieyn Lampropeltis triangulum (meenieunagh), ardnieughyn 'sy ghenus Erythrolamprus (nieunagh) as ardnieughyn corryl. Ta crackan jiarg oc, as fainnaghyn dooey as baney (ny buigh-vane) mygeayrt oc. Cha dod bea-oayllee toiggal cre'n fa va ardnieughyn marrooagh arrish er dooieyn ny sloo nieunagh. 'Sy chorys arrishagh shoh, she Erythrolamprus ad ny bun-hampleyryn as ta'n daa ghooie elley nyn arrishee, y fer meenieunagh myr arrishaght Bates as y fer elley myr arrishaght Emsley.
Caayr Ho Chi Minh
Ta Caayr Ho Chi Minh (Vietnamish: Thành phố Hồ Chí Minh) ny valley smoo 'sy Vietnam. Ta ny smoo na 7.1 millioonyn dy chummaltee ayn. Ta Purt Aer Tan Son Nhat (IATA: SGN, ICAO: VVTS) ny soie ayns y chaayr.
Arrishaght
Arrishaght Wasmann
Ayns arrishaght Wasmann, ta'n arrishagh cummal mastey ny bun-hampleyryn as edd ny coloin. She t’ayn. Son y chooid smoo, she bioagyn sheshoil ad ny bun-hampleyryn: snienganyn, shellanyn as connspee. Ta’n ennym çheet er Erich Wasmann.
Arrishaght Gilbert
Ayns arrishaght Gilbert, ta cragh cur er y chragheyder faagail jeh liorish jannoo arrish ersyn. Ta’n ennym rere Lawrence E. Gilbert, ny eggoayllee Americaanagh, as crooit ec Georges Pasteur. Myr sampleyr, ta foillycanyn Heliconius breh oohyn er duillagyn lossreeyn 'sy ghenus Passiflora. Ta kuse jeh ny lossreeyn shoh er n’aafilley cowraghyn buighey gollrish oohyn er çhee guirr. Cha mie lesh foillycanyn breh oohyn faggys da oohyn elley (bun co-hirrey neuvondeishagh as cannablaght), as myr shen t’eh coadey ny duillagyn. Er y laue elley, ta ny far-oohyn shoh nyn varaigyn molley ta cleayney cragheyderyn braddag, myr sampleyr snienganyn as connspee. Myr shen, ta’n corys shen cramp dy liooar, as cha nee arrishaght ynrican t’ayn.
Arrishaght Brower
right|thumb|Ta nieunaght vraddagyn Danaus plexippus croghey er ny t'ad er dy ee.
Ta arrishaght Brower er ny h-enmys er son Lincoln P. Brower as Jane Van Zandt Brower. She hene-arrishaght t’ayn, as yn arrishagh jannoo arrish er unnanee elley ‘sy dooie cheddin. She sorçh dy arrishaght Bates t’ayn, tra ta spectrum blasstalys ayn; ta kuse jeh unnanee blasstal as kuse elley meevlasstal. Myr sampleyr, ta braddagyn Danaus plexippus gee lossreeyn 'sy ghenus Asclepias. Ta kuse jeh ny lossreeyn meenieunagh as fir elley nieunagh, as ta nieunaght ny braddagyn rere y vee. Myr shen, ta ny braddagyn meenieunagh croghey er nieunaght adsyn ta nieunagh er son nyn goadey. Ayns cooishyn elley, ta keintys ennagh croghey er fendeilyssyn y cheintys elley.
Arrishaght Vavilov
Ayns arrishaght Vavilov, ta sarkyl gaafilley co-hroyn marish troar ennagh liorish reih deiney. Ta'n ennym çheet er Nikolai Vavilov, ny lus-oayllee as gien-oayllee Rooshagh. Ta eirinee jannoo eab sarkyllyn y ghlenney liorish goaill magh lossreeyn 'sy vaghey, ny eddyraghey rassyn ny sarkyl veih rassyn ny troar. Liorish shen, t'ad cur trimmid reihyssagh er ny sarkyllyn, as reih er son sarkyllyn ta ny smoo gollrish y troar ayns dagh sheeloghe. 'Sy chooish shoh, t'ad reih noi y dean oc; cha mie lhieu reih er son sarkyllyn ta gollrish y troar, agh shen eiyrtys glenney.
Ta Pasteur rang-oardraghey arrishaght Vavilov myr saase caggoil ny gientynagh. She saase coadee t'ayn chammah: ta'n tarkyl jannoo arrish er dooie coadit dys shaghney goll er marroo. Ta'n arrishaght shoh faggys da arrishaght Bates: ta troyn ec y troar (t'ee yn-ee) ta dy coadey veih goll er stroie as nagh vel ec yn tarkyl; as liorish jannoo arrish er troar, ta'n tarkyl jannoo assee da'n bun-hampleyr as da'n volleydagh myrgeddin. Er y laue elley, ta scanshyn eddyr oc. Cha nee kiangley noidagh t'ayn eddyr molleydagh as bun-hampleyr, agh co-vondeish: ta'n troar goll er skeaylley as coadey ec deiney, as ta deiney geddyn bee jeh'n troar. Cha nel y tarkyl goll er ee, agh er stroie, as shen er y fa ynrican dy vel eh leodaghey troar. Er-jerrey, cha nel y corys arrishagh shoh ry-akin ayns eggochorys gyn laue deiney.
Arrishaght chraghagh
Ayns arrishaght chraghagh, ta cragheyder ny sheadane er n'aafilley co-hroyn marish dooie neuskielleydagh ta lhiggey daue shaghey geill ny cragh. Ny keayrtyn, t'ad jannoo arrish er y chragh hene; ny keayrtyn elley, er dooie neuchommeeagh ny coonee.
Arrishaght cheintyssagh
Ny keayrtyn, ta fir goll er cleayney cour ben-vioag er reays; 'sy chooish shoh, ta'n bun-hampleyr y dooie cheddin as y molleydagh. Hoilshee James E. Lloyd dy vel lampragyn Photuris jannoo arrish er cowraghyn colleeys Photinus bwoirrinagh. Hoig eh dy vel lampragyn firrynagh jeh ymmodee genera tayrn er-gerrey da ny "femmes fatales" as goll er ee. Ta lamprag Photuris freggyrt ny fir rere y dooie oc; ta stoyr dy chowraghyn yn-ymmydey eck as ad cosoylagh rish traa as oardagh cowraghyn bwoirrinagh y dooie cheddin.
right|thumb|Ta Chlorobalius leucoviridis ny arrishagh sheeanagh craghagh er cicadas.
Ta Chlorobalius leucoviridis ny h-Austrail cleaynaghey piobeyryn freoaie Cicadettini firrinagh myr bee. T'eh jannoo shen liorish clashtyn rish ny criggyn oc as jannoo arrish er criggyn freggyrtagh mraane er cannoo y dooie. T'ad feer caghlee; t'ad cleaynaghey fir jeh ymmodee dooie, ga dy vel criggyn er lheh ec dagh dooie.
Toshiagh reiltys
Ta toshiagh reiltys, ny leeideilagh reiltys, çheet er yn oikagh, ny yn nah oikagh, s'yrjey 'sy vanglane kiannoortagh jeh steat kionedeeagh, steat conastit, ny jeh coloin hene-reiltagh, ard hene-reiltagh, ny jeh reiltys elley as dy mennick ta'n toshiagh reill harrish coonseil hirveishee, possan dy hirveishee, ny scrudeyryn ta stiurey rheynnyn kiannoortagh. 'Sy diploamys, cha nee unnane "toshiagh reiltys" as "toshiagh steat" agh, ayns çheeraghyn ennagh, ayns ny Steatyn Unnaneysit myr sampleyr, ta'n daa oik mestit ry-cheilley ayns un dooinney.
Ta ughtarys toshiagh reiltys, lheid as eaghtyrane, shansyleyr, ny ard-vinishter, as y mooinjerys eddyr yn oik shen as undinyssyn steat elley, lheid as y mooinjerys t'ayn eddyr y toshiagh steat as y çhionnal slattyssagh, anchasley dy mooar eddyr steatyn kionedeeagh, as y mooinjerys shen bunnit er corys reiltys er lheh t'er ny ve reiht, cosnit, ny lhiassit harrish ny bleeantyn.
'Sy chooid smoo jeh coryssyn parlamaidagh, goaill stiagh reeriaghtyn bunraghtoil, ta'n toshiagh steat ny leeideilagh politickagh de facto er y reiltys, as t'eh freggyrt rish un hamyr jeh'n çhionnal slattyssagh er y chooid sloo. Ga dy vel mooinjerys freggyrtys formoil ayn rish toshiagh y steat, ta'n fer jerrinagh gobbraghey dy mennick myr jalloo toshee as keayrtyn t'eh goaill currym yn ard-shecter er hene ayns cooishyn er lheh, lheid as tra t'eh geddyn coyrle vunraghtoil voish toshiagh y reiltys ny fo currymyn ennagh jeh'n vunraght.
Ayns pobblaghtyn eaghtyraneagh ny ayns monarkaghtyn absaloidagh, s'mennick ta'n toshiagh reiltys ny hoshiagh steat chammah. S'mooar yn anchaslys t'ayn 'sy vooinjerys eddyr y leeideilagh shen as y reiltys, voish scarrey ny pooaraghyn dys slane-reiltys, rere bunraght (ny bun-leighyn elley) y steat shen.
Sadaf Taherian
Ta Sadaf Taherian (Pershish: صدف طاهریان) ny ben-chloieder fillym Eeraanagh. Rug ee ayns Tehran, yn Eeraan er 21 Sauin, 1988.
Queiggaghyn Nerin
Rere tradishoon ta Nerin rheynnit magh ayns kiare queiggaghyn ny "queigooyn". Ayns ny shen traaghyn va queig rheynnyn 'sy çheer goaill stiagh ny queiggaghyn noa-emshiragh myr Queiggey Ulley, Queiggey Connaghtey, Queiggey Lion, Queiggey Mooan, as yn eear-wheiggey Queiggey ny Mee
T'ad ny kiare queiggaghyn noa-emshiragh na:
Bro-Roazhon
She fer jeh queiggaghyn tradishoonagh y Vritaan eh Bro-Roazhon (Pays rennais; Gallo: Paeï de Resnn). Ta'n queiggey ny hoie ayns shiar y Vritaan 'sy rheynn Il-ha-Gwilen. T'eh 3,946 km2 er eaghtyr. She Roazhon y preeu-valley shenndeeagh as y chaayr smoo. 'Sy vlein 2007 va 678,114 dooinney cummal 'sy wheiggey.
Commyoonyn
Ta 214 commyoon ayns Bro-Roazhon.
Antje Utgaard
She craishteyder as ben-aghteyr Americaanagh ee Antje Utgaard (ruggit er 20 Luanistyn 1994). Ren Playboy enmyssey ee myr y chied Kate Upton elley erreish j'ee goll stiagh 'sy çhynskyl eunysseyrys. Va Utgaard ruggit ayns balley beg enmyssit Star Prairie, Wisconsin, as hie ee dys yn ollooscoill ayns Ollooscoill Minnesota raad ren ee studeyryssyn er y vargeeaght fassan. Erreish j'ee goaill jerrey rish e studeyryssyn, darree ee dys Los Angeles son jeeraghey er e coorse bea.
Ren ee e toshiaght chloie ayns 2016, tra chloie ee paart beg 'sy scannane Sable.
Taran Killam
She aghteyr, fer aitt, arraneyder, as screeudeyr Americaanagh eh Taran Hourie Killam (ruggit er 1 Averil 1982). Ta enney er er son yn obbyr ren eh er The Amanda Show, How I Met Your Mother, MADtv, New Girl, Saturday Night Live, as Single Parents. Ta enney er Killam chammah er son e phaart myr pop-roltag jeigeyr 'sy fillym Stuck in the Suburbs (2004) liorish Disney. T'eh cur e ghoo rish y straih chartoon phaitçhyn Nature Cat liorish PBS.
Shenn Loghlynish
By hengey Ghermaanagh y Twoaie va goll er loayrt ec cummaltee Loghlin as ec cummaltee ny baljyn va bunnit oc harrish ny faarkaghyn car Eash ny Loghlynee ee yn Çhenn Loghlynish.
Taran Killam
Chloie Killam Ree Shorys III 'sy ghientyn Broadway jeh Hamilton ec y Richard Rodgers Theatre, goaill jerrey ayns fastyr y 13oo dy Vee Averil 2017.
Shenn Loghlynish
Hie yn Phroto-Loghlynish er ny lhiassaghey myr y Çhenn Loghlynish roish y 8oo eash, as hie yn Çhenn Loghlynish er ny lhiassaghey myr ny çhengaghyn Germaanagh Hwoaie 'sy 14oo eash veanagh ny yeianagh. Ren yn aght shen cur jerrey rish y Çhenn Loghlynish. Er y laue elley, ta sampleyryn y Çhenn Loghlynish screeuit foast ry-gheddyn as ad screeuit sheese 'sy 15oo eash.
Va'n Çhenn Loghlynish rheynnit magh ayns tree abbyrtyn: Shenn Loghlynish y Niar, Shenn Loghlynish y Neear, as y Çhenn Ghutnish. By reayn abbyrtagh ad Shenn Loghlynish y Niar as y Neear gyn joarey baghtal eddyr oc. Myr sampleyr, va troyn Loghlynish y Niar ry-gheddyn ayns Norlynn hiar, as troyn Loghlynish y Neear ry-gheddyn 'sy Toolynn heear. By ee Shenn Loghlynish y Niar çhengey vooinjer y Danvarg as y Toolynn. Er cooishyn y çheer-oaylleeaght, ta'n Çhenn Ghutnish currit ry cheilley lesh Shenn Loghlynish y Niar, ga dy row troyn er lheh eck anchasley rish ny Loghlynishyn elley.
Jiu, ta sluightyn y Çhenn Loghlynish, çhengaghyn so-hoiggalagh rish nyn geilley, foast goll er loayrt: yn Eeslynnish, yn Aaroish, y Norlynnish, y Danvargish, as y Toolynnish.
Cooish
She feailley eddyr-Ghaelgagh bleinoil ee Cooish, ny yn Chooish, ta kelloorey dagh red bentyn rish y Ghaelg as cultoor Vannin. T'ee goll er stiurey as reaghey ec y Çheshaght Ghailckagh as t'ee geddyn cooney veih veih Undinys Eiraght Vannin as veih Coonseil Ellynyn Ellan Vannin myrane lesh thieyn dellal ynnydagh. T'ee cur greinneyderyn çhengey, kiaulleyderyn, ard-scoillaryn, as y theay ry cheilley son dy chur yn eiraght Ghaelgagh er oaie. T'ee goll er kelloorey feie shiaghtin as t'ee goaill stiagh cuirraghyn kiaull, keirdlannyn scoill, leaghtyn, as seshoonyn kiaull. Va'n feailley currit er bun ec Phil Gawne fo'n ennym Feailley Ghaelgagh ayns ny 1990yn leah.
Slyst Pecherskyi
She slyst valjagh ayns Kyiv, preeu-valley yn Ookraan, ee Slyst Pecherskyi (Печерський район). T'ee ny lhie 'sy naboonys shendeeagh ennymagh as t'ee goaill stiagh ardjyn shendeeagh elley chammah. Ta naboonys Pechersk (Печерськ, Pechers'k) soit er ny cruink ta sheeyney ry-cheilley rish broogh jesh y Dnieper. Dy mennick, t'ad mestey yn daa jeu rish y cheilley. Ta Slyst Pecherskyi coontit dy mennick myr cree irrinagh yn Ookraan.
Mair
right|thumb|Mairyn coshey yn dooinney She olt jeh corp yn dooinney as organe ry hoi laueaghey, stiurey as ennaghtyn ta ry-gheddyn er laueyn deiney as far-gheiney as er cassyn cretooryn elley ee yn vair. Dy cadjin ta queig mairyn er y laue (gyn baght er yn yl-vairaghys, er y fo-vairaghys, as er coayl mairyn). She yn ordaag y chied vair er y laue, as t'ad ny mairyn ny lurg ayn na'n chorrag, y vair vooar, mair ny fainey as y vair veg. Dy cadjin ta'n enmys "mair chass" ny "mair choshey" currit er ny h-oltyn t'ayn ec jerrey cassyn.
Conaant Pheairt
She conaant shee 1266 eh Conaant Pheairt hug jerrey er caggaghyn eddyr Magnus VI Reeriaght Norlynn as Alexander III Reeriaght ny h-Albey er kiondeeaght ny h-Inshyn Goal as Vannin.
Roish my daink stiagh ny Wiggynee, va ny n-Inshyn Goal yiass fo reeriaght Ghaelgagh, Dal Roih-Oddey, as va ny h-Inshyn Goal hwoaie fo stiurey Pictagh.
Rere Feniagh-Skeeal Orkneyinga, tra hie Harald I Norlynn er crooiney mysh 872 BNJ, hie ymmodee noidyn er çhea dys ellanyn ny h-Albey. Ren Harald geiyrt orroo, as goaill stiagh Ellanyn y Twoaie 'sy reeriaght ayns 875 as ny h-Inshyn Goal mysh jeig bleeaney ny s'anmey. Hie Mannin er goaill ec ny Norlynnee traa ennagh eddyr 877 as 900 BNJ.
Ayns 1098, ghow Magnus III Norlynn barriaght er kione-fir Norlynnagh reeriaghtyn beggey yn Orkaid, ny h-Inshyn Goal as Mannin. Chossyn eh stiurey reeoil jeeragh er ny h-ellanyn. Ren Edgar ny h-Albey coardailys marish Magnus as lhiggey voish ny h-ellanyn.
Hie Conaant Pheairt er coardail ayns 1266 tree blein ny lurg Caggey Largs as eiytys neuhickyr echey. V'eh fo Haakon IV Loghlynn aahoieaghey orroo rish y nah hourey, agh hooar eh baase rish y gheurey. Va Magnus VI ny eiyrtyssagh echey, as hirr eh er shee liorish y chonaant.
Ta'n conaant goaill rish kiondeeaght ny h-Albey er ny h-ellanyn er son sym-glout dy 4000 margyn as bleeanaght dy 100 margyn. Chammah's shen, ren Nalbin goit rish kiondeeaght Norlynn er Shetlynn as yn Orkaid.
Noteyn
<references group="Notey"/>
Clag
Ta ymmodee keeallyn ec clag. Foddee eh çheet er:
Olga Smirnova (daunseyr)
She caillin ballay Rooshagh ee Olga Vyacheslavovna Smirnova (Ольга Вячеславовна Смирнова; ruggit er 6 Sauin 1991). Ec y traa t'ayn she callin ballay prima ish marish Ballay Ashoonagh y Çheer Injil ayns Amsterdam, y Çheer Injil. T'ee er ve daunsey ec buill er feie'n Oarpey chammah as ayns Beijing as 'sy Çhapaan.
Harry Spear
She aghteyr Americaanagh va Harry Sherman Bonner (Harry Spear) (16 Nollick 1921 - 22 Mean Fouyir 2006).
Charlie Estcourt
She bluckaneyr Goaldagh ee Charlotte Lucy "Charlie" Estcourt (ruggit er 27 Boaldyn 1998). T'ee cloie myr meanagh ayns Feniaghtys Mraane yn FA lesh Birmingham City as lesh fwirran ashoonagh Vretin as, er y gherrid, lesh y chlub FA WSL Reading. Va Estcourt enmyssit Cloieder Aeg y Vlein ayns 2015 liorish Sheshaght Vluckan Coshey Vretin (FAW).
Lhune doo
240px|right|thumb|Pynta jeh'n lhune doo [[Guinness, nane jeh ny lhuneyn doo smoo ennoil ayns Nerin.]] Ta lhune doo, ny bainney ny baa doo, çheet er lhuneyn doo ta jeant ass braih rostit ny oarn, lus y lhionney, ushtey, as jiastyn. Ta lhuneyn doo goaill stiagh ram sorçhyn lheid as y lhune doo Yernagh, y lhune doo impiroil as y lhune doo Baltagh mastey lhuneyn doo elley. She Guinness y lhune doo smoo ennoil ayns ny h-Ellanyn Goaldagh, foddee.
Lhune ooyl
thumb|Lhune ooyl ayns glonney pynt.
She jough ta jeant ass soo ooyl eh lhune ooyl. Ta lhune ooyl jeant ass soo braghit d'ooyllyn as foddee dy vel cummal alcoalagh jeh'n jough eddyr 2% 'sy cidre doux Frangagh seose gys 8.5% ny ny smoo ayns lhuneyn ooyl Sostynagh ny smoo tradishoonagh. Ta'n lhune ooyl feer foayroil 'sy Reeriaght Unnaneysit, ayns shiar yiass Hostyn as 'sy Chorn er lheh. Ta tradishoon lajer lesh y lhune ooyl ayns Nerin (ceirtlis ny leann úll); 'sy Vritaan (sistr ny chistr) as 'sy Norman (beire, pur-jus ny cidre); ayns Asturies ny Spaainey (sidra); ayns Çheer ny Rhiney-Pfalz, Hessen (Frankfurt am Main) as ardjyn elley ny Germaan (Most, Viez ny Apfelwein); as 'sy Çheer Vascagh (sagardoa)
Salzburg
She Salzburg (Austeyro-Vaveyrish: Såizburg, "Doon y Tollan") y kiarroo caayr smoo 'syn Austeyr as preeu-valley y steat conastagh Salzburg. 'Sy vlein 2012 va begnagh 150,000 deiney cummal 'sy chaayr. By voayl ruggyree yn chummeyder kiaull Wolfgang Amadeus Mozart y chaayr.
Baljyn as caayryn lannoonit
Ta Salzburg goll er lannooney rish:
Felix Baumgartner
She lheimmeyder-aer as lheimmeyder BASE Austeyragh eh Felix Baumgartner (r. 20 Averil 1969). Ren eh cur sheese recortys noa 'sy lheim-aer tra lheim eh magh ass kishtag balloon er 14 Jerrey Fouyir 2012, as eh mysh 39 km (128,000 tr) ny s'yrjey na eaghtyr y theihill. Ren eh roshtyn 1,342 kilomeaderyn 'syn oor (834 mso), ny Mach 1.24. Ta enney mooar er er son dooieid ghaueagh ny cluicyn ta jeant ec feie yn choorse-bea echey. Ren Baumgartner ceau tammylt 'sy çheshaght-chaggee Austeyragh raad ren eh cliaghtey yn lheim-aer, goaill stiagh lheimyn er cryssyn targad beggey.
She Red Bull Stratos va'n shalee s'jerree echey tra ren eh lheim gys y theihll ass balloon hailium 'sy stratasfeyr er 14 Jerrey Fouyir 2012. Ren eh cur sheese recortyssyn son yn etlagh balloon fo laue dooiney s'yrjey, son y lheim-aer s'yrjey, as son bieauid y tuittym seyr s'tappee.
Sooill
right|thumb|Ta sooillyn bolgey rere caghlaaghyn dy chooishyn, goaill stiagh freggyrt noi soilshey, anaase ayns red ennagh, as greinney keintyssagh. She organe ta cronnaghey soilshey as ta çhyndaa yn soilshey shen gys thollaneyn lectro-chemmigagh ayns neayr-chillagyn ee yn tooill. Ta ny fotoghowderyn s'bunneydagh 'sy çhilley co-yssagh kiangley yn soilshey rish gleashaght. Ayns bioagyn ny s'yrjey ta'n tooill ny chooid jeh corys shilleydagh co-chast as t'ee çhaglym yn soilshey veih'n çhymmyltaght mygeayrt-y-mooee; cur streean er y gheyrid liorish cooney veih scannane; jeeraghey yn soilshey liorish cooney veih corys so-chiartaghey dy hooillagyn dy chroo jallooyn; çhyndaa ny jallooyn shen gys possan dy chowraghyn lectragh; as creeley ny cowraghyn shen gys yn inçhyn er bollee neayragh cho-chast ta kiangley yn tooill, trooid y nearag hilleydagh, gys y chorteish hilleydagh as ardjyn elley yn inçhyn. Dy cadjin, ta ny sooillyn soit 'sy chione er-yn-oyr dy vel y bollagh veih ny sooillyn dys yn inçhyn ny s'girrey.
Cassandra Austen
She ushtey-ghaahder amateyragh Sostynagh as y çhuyr shinney lesh Jane Austen va Cassandra Elizabeth Austen (9 Jerrey Geuree 1773 – 22 Mayrnt 1845 ). Ta ny lettyryn eddyr ish as Jane jannoo bun fondagh da toiggaltys scoillaragh bea yn noaskeealagh.
Nottinghamshire
She coontae ayns Mean-çheerey Hiar Hostyn eh Nottinghamshire. T'eh çhemmit liorish Lincolnshire da'n çhiar, Leicestershire da'n jiass, Yorkshire Yiass da'n twoaie, as Derbyshire da'n çheear.
Ta shiaght slystyn echey: Ashfield, Bassetlaw, Broxtowe, Gedling, Mansfield, Newark as Sherwood as Rushcliffe. Va Nottingham City nyn mast'oc eddyr 1974 as 1998, agh t'eh ny lught-reill unnaneagh nish er son reirey, ga dy vel eh fo y choontae jesh-chliaghtagh foast.
She Nottingham eh y preeu-valley tradishoonagh, agh she West Bridgford eh yn ard-oik reiragh jeianagh.
CLG Chontae Dhún na nGall
She nane jeh'n 32 voayrd coontae jeh CLG ayns Nerin eh Boayrd Commyn Roortaghys Gaelgagh Choontae Ghoon ny Ghoal (Donegal GAA County Board, Coiste Chumann Lúthchleas Gael Chontae Dhún na nGall ny CLG Coiste Dhún na nGall). Ta'n boayrd freggyrtagh er son cloiaghyn Gaelgagh ayns Coontae Ghoon ny Ghoal, myrane lesh ny fwirranyn eddyr-choontae.
T.S. I Love You
She scannane pornograafagh Americaanagh voish y vlein 2017 eh T.S. I Love You. Va'n scannane gientit ec y cholught Gender X as rheynnit ec Zero Tolerance Entertainment. She Jim Powers ren stiurey yn scannane as she Chanel Santini, Casey Kisses, Alexa Scout, Isabella Sorrenti, Chad Diamond, Kai Bailey, Gabriel Dalessandro, as Jonah Marx ny h-aghteyryn ayn.
Greg Cipes
Ta Gregory Michael "Greg" Cipes ny chloieder fillym Americaanagh.
Anne Craine
Ta Anne Valerie Craine BS (r. 30 Averil 1954) ny politickeyr Manninagh as roie-OKF son Rhumsaa. Myrane lesh shen, t'ee ny Shirveishagh Ynsee as ny Caairliagh er Undinys Eiraght Vannin. Roish v'ee reiht da Tinvaal v'ee ny h-oltey jeh'n Voayrd Ynsee as Undinys Eiraght Vannin.
Seihll
Va Anne Craine ruggit 'sy vlein 1954 as she inneen Charles Kerruish, eear-Eaghtyrane Tinvaal t'aynjee. Hie ee dys Bunscoill y Doon ayns Skyll Maghal, as lurg y vunscoill hie ee er yn ard-scoill ayns Scoill Grammar Rhumsaa. Daag ee yn ellan lurg y vunscoill as hie ee dys Lunnin dy yannoo studeyryssyn ayns St. Godric's Secretarial College.
T'ee poost rish David Peter Craine veih'n vlein 1978 as ta daa vac as un 'neen oc.
Seihll politickagh
Ren Anne Craine eab dy ve reiht son Rhumsaa ayns 2001 agh cha row ee raahoil ec y taghyrt shen. Ayns fo-reihys 'sy vlein 2003 chossyn ee soiag son Rhumsaa. Reesht 'syn ard-reihys 2006 chossyn ee yn reihys as ee ny chied ynnyd lesh 1969 voteyn, as hooar Allan Bell y nah hoiag 'sy valley lesh 1768 voteyn. V'ee reiht myr Shirveishagh Ynsee ayns 2006. Ayns Mee Vayrnt 2010, v'eh fogrit magh dy bee ee reiht myr Shirveishagh Tashtee, as ee çheet ny yei Allan Bell veih 1-d Averil. 'Syn ard-reihys ayns 2011 cha row ee reiht da'n Chiare as Feed.
Daa-ocseed charboan
Ta daa-ocseed charboan, lesh y formley kemmigagh CO2, ny ghas gyn blass, gyn daah, as gyn soar. T'eh co-yeant veih un vreneen jeh carboan ta kianglt lesh daa vreneen jeh ocsygien. Ga nagh vel daa-ocseed charboan 0.03% jeh aer, t'eh feer scanshoil dy jarroo. Cha noddagh lussyn gaase fegooish daa-ocseed charboan. Fegooish lussyn, yioghe beiyn baase jeh accrys. Fegooish lussyn as beiyn, yioghe sheelnaue baase.
Troyn jeh daa-ocseed charboan
Shoh troyn scanshoil t'ec daa-ocseed charboan:
Clag (traa)
250px|right|thumb|Clag 'sy [[Thie Rollageydys Reeoil, Greenwich.]] Ta clag çheet er jeshaght ta ymmydit dy hoilshaghey magh, dy howse, dy 'reayll, as dy cho-oardaghey yn traa. Ta'n fockle clag çheet magh ass ny focklyn Celtish clagan as clocca as ad çheet er "clag", "clageen", ny "kiaullane". Ta oor-oaylleeyn as sur-oaylleeyn elley goaill ymmyd jeh'n fockle clag 'sy cheeal shoh dy chur sheese er greie lesh jeshaght woallee dy fogrey magh eddyrcheimyn traa dy sheeanoil lesh claggintys, clingaghey, ny bwoalley gong. Ta'n fockle ooreyder currit er greieyn traa elley ta ceaut er y laue. 'Sy ghlare chadjin, ansherbee, ta'n fockle clag ymmydit dy chur sheese er greie erbee ta soilshaghey magh cre'n oor t'eh.
Salvador Dalí
She ellyneyr far-rieughagh Spaainagh va Salvador Domingo Felipe Jacinto Dalí i Domènech (11 Boaldyn 1904 – 23 Jerrey Geuree 1989). Ta enney mie er son e schleiyn çhaghnoil, e linneyderys cruinn, as ny jallooyn quaagh er lheh 'syn obbyr echey.
Va Dalí ruggit ayns Figueres, y Chataloan, y Spaainey, raad hooar eh e ynsaghey formoil ayns ny h-ellynyn meeiney ayns Madrid. Ghow eh cummaght as cleayney voish yn Impressionaghys as mainshtyryn yn Aaruggyr voish eash aeg as haink er, beggan er veggan, dy ve cleaynit rish gleashaghtyn y chioobaghys as avant-garde. Hie yn obbyr echey ny s'niessey da'n Far-rieughid ayns ny 1920yn jeianagh as hie eh stiagh 'sy phossan Far-rieugagh ayns 1929 raad haink er dy ve coontit myr fer jeh ny cloiederyn s'yrjey. Va'n obbyr share ennit echey, Kinjid y Chooinaghtyn, jeant ayns Luanistyn 1931, as t'eh coontit myr y pheintal Far-rieugagh smoo ard-ghooagh. Ren Dalí beaghey 'sy Rank car Caggey Theayagh y Spaainey (1936 derrey 1939) roish my daag eh dys ny Steatyn Unnaneysit. Tra v'eh hoal, chossyn eh rah chaglit. Darree eh er-ash dys y Spaainey ayns 1948 raad ren eh fogrey magh yn aa-hyndaa echey dys y chraueeaght Chatoleagh as lhiassee eh e vod "oaylyssaght hesh-veanagh" va bunnit er yn anaase echey 'sy chlassicaghys, 'syn oaylyssaght, as ayns lhiassaghyn sheansagh jeianagh.
Ta stoyr ellynagh Dalí goaill stiagh peintal, ellynyn graafagh, scannaneaght, jallooderys, kiaddey, as fotografeeaght, chammah as co-obbraghyn lesh ellyneyryn elley. Chammah's shen, screeu eh far-skeealaght, feeleeaght, hene-veashnys, traaghtyn, as peeshyn cremeydagh. Ny cooishyn mooarey 'syn obbyr echey, t'ad goaill stiagh ashlishyn, y fo-chooinsheansaght, y cheintyssaght, y chraueeaght, sheanse, as ny mooinjeryssyn persoonagh echey. Chur yn aghtys theayagh corragh as erreayrtagh ny smoo arrey huggeysyn na chur yn obbyr echey, red chur contaartys orroosyn dreill eh er ard-scansh as vrasnee ny cremeyderyn echey. S'arganagh va'n pohlldey theayagh v'echey er son y lught-reill Francoagh, e yantyssyn traghtee, as foays as feerid kuse jeh ny h-obbraghyn jeianagh echey. She cummaght vooar va'n seihll as yn obbyr echey er Far-rieughee elley, er y phop-ellyn, as er ellyneyryn co-emshiragh lheid as Jeff Koons as Damien Hirst.
Ta daa hie tashtee mooarey ayn currit da obbyr Salvador Dalí: Theater as Thie Tashtee Dalí ayns Figueres, y Spaainey, as Thie Tashtee Salvador Dalí ayns St. Petersburg, Florida.
Glassag (foillycan)
She foillycan 'sy chynney Nymphalidae ee glassag (Hipparchia semele).
Jalloo-oaylleeaght
T'ee dhone-ghlass son y chooid smoo. Ta cryssyn dhone as ruy çheu s'yrdjey er ny skianyn, as orroo, daa er dagh skian hoshee as un er y skian jerrey. T'ee lhie as skianyn doont eck, agh liorish boirey, t'ee troggal e skianyn hoshee dys cowraghey ny cowraghyn sooilley. Ta feanish ennagh ayn dy vel lheid ny cowraghey coadey foillycanyn noi cragheyderyn. Ta oirr vane ec ny skianyn.
Ta'n ghlassag fo coadey yn United Kingdom Biodiversity Action Plan neayr's 2007.
Oayll
Slyst marrey, dreemyn geinnee, boglagh marrey, eayninyn reeastaneyn, quarralyn, thalloo çhirrym gyn rouyr biljyn.
The Fox and the Hound
She scannane drama bioghit Americaanagh voish y vlein 1981 eh The Fox and the Hound. Hie yn scannane er ny ghientyn ec Walt Disney Productions as bunnit dy anhickyr er y noaskeeal liorish Daniel P. Mannix fo'n ennym cheddin. Y 24oo ard-scannane bioghit Disney, ta'n scannane goll er gra skeeal er daa charrey neulicklee, shynnagh ruy ta enmyssit Tod as coo ta enmyssit Copper. Ta'n daa jeu streeu yn chaarjys eddyr oc y 'reill gyn y wooise da nyn nooghys ta girree as ny broojyn sheshoil mygeayrt-y-moosyn.
Va'n scannane stiurit ec Ted Berman as Richard Rich as chur ny h-aghteyryn Kurt Russell, Mickey Rooney, Pearl Bailey, Pat Buttram, Sandy Duncan, Richard Bakalyan, Paul Winchell, Jack Albertson, Jeanette Nolan, John Fiedler, John McIntire, Keith Coogan, as Corey Feldman nyn ghoo lesh y scannane. Hie yn scannane er ny skeaylley magh er 10 Jerrey Souree 1981. Tra haink eh magh v'eh ny scannane bioghit smoo costallagh mastey ny scannaneyn rieau, as $12 millioonyn y costys echey.
Poteen
Ta poteen, ny poitín ayns Yernish, ny yough ard-alcoalagh drigit Yernagh tradishoonagh. Va poteen drigit ayns sthill beg dy tradishoonagh as ta ennym y jough çheet ass y veggid jeh'n fockle poht ny pott. Dy cadjin ta'n cummal alcoalagh mooarane ny syrjey na t'ayn ayns joughinyn elley (60%-95% ART). Dy tradishoonagh, t'eh drigit veih grine oarn braghee ny praaseyn. Er feie eashyn va staydys anleighalagh echey ayns Nerin.
Co-haaghey sollysh
thumb|Co-haaghey sollysh She aawoalley bea-chemmigagh ta caghlaa bree ny greiney dys bree kemmigagh eh co-haaghey sollysh. T'eh taghyrt ayns lossreeyn geayney, algaghyn as shiartanse dy vacteyryn.
Cha nod agh beggan beg dy lossreeyn goaill bree ass bee myr beiyn, agh t'ad jannoo bree daue hene liorish jannoo glucose jeh daa-ocseed charboan, ushtey as bree ny greiney. Ta lossreeyn goaill daa-ocseed charboan trooid ny duillagyn oc as ushtey trooid ny fraueyn oc. Dys jannoo yn obbyr shoh, ta feme oc er soilshey ny greiney, çhiassid cooie, as co-chruinnaght ard dy ghaa-ocseed charboan (cooid lhiettalagh). Ta ny lossreeyn cur magh ocsygien myr jeeyll. Ta kuse dy lossreeyn jannoo sucrose jeh'n ghlucose dys tashtey eh, m.s. cuirtlagh villish as beetys shugyr, agh ta'n chooid smoo jeh jannoo stark jeh.
Ayns lossreeyn geayney as algaghyn, she chlorophyll ayns ny chloroplastyn oc ta goaill stiagh bree ny greiney.
Shoh cormid chemmigagh chormit cho-haaghey sollysh (jeant aashagh):
Myr shen, ta daa-ocseed charboan + ushtey + sollys jannoo ocsygien + shugyr.
Ta respiration bioagyn ny obbyr hoal noi: ta ocsygien + shugyr jannoo daa-ocseed charboan + ushtey + bree.
Bertold Brecht
She cliaghteyder theater, screeudeyr cloie, as feelee Germaanagh va Eugen Berthold Friedrich Brecht (10 Toshiaght Arree 1898 – 14 Luanistyn 1956), v'er enney dy keirdagh myr Bertolt Brecht. Dappee eh car Pobblaght Weimar as va ny chied rahyn echey myr screeudeyr cloie ayns München roish my darree eh dys Berleen ayns 1924, raad screeu eh The Threepenny Opera marish Kurt Weill as raad hoshee co-obbraghey seihltagh echey lesh y chummeyder Hanns Eisler. V'eh goit lesh smooinaghtyn Marksagh car y lhing shen as screeu eh Lehrstücke ynseydagh as haink er dy ve coontit myr sheiltynagh toshee yn theater ard-skeealagh (va enmyssit echey "theater ynseydagh") as y Verfremdungseffekt.
Car lhing y Ghermaan Natseeagh, ren Brecht scapail e heer ghooghys, dys Loghlin da'n chied cheayrt, as dys ny Steatyn Unnaneysit car y Nah Chaggey Dowanagh raad ren yn FBI cur arrey er. Lurg y caggey, v'eh goit jeeragh roish y ving House Un-American Activities Committee ("Bing Thie Jantyssyn Neu-Americaanagh"). Darree eh er-ash dys Berleen Hiar lurg y caggey raad chur eh y colught theater Berliner Ensemble er bun marish e ven heshee, y ven-chloieder Helene Weigel.
Hooar Brecht baase ayns Berleen Hiar ayns 1956 rere teaym chree.
Lancashire
She coontae neuvoirvaljagh ayns Sostyn Heear Hwoaie eh Lancashire. T'eh soit ec sheear twoaie ny çheerey. Ta bun shennaghyssagh echey, agh aachroo ad creeaghyn y choontae ayns 1974, lesh goaill magh Lerphoyll as Manchuin as ny h-ardjyn oc dys croo Merseyside as Manchuin Vooar. She Lancaster y balley coontae echey, agh she Preston eh y balley reiragh. T'eh çhemmit liorish Cumbria da'n twoaie, Manchuin Vooar as Merseyside da'n jiass, as Yorkshire Heear as Yorkshire Hwoaie da'n çhiar.
Ta coontae jesh-chliaghtagh Hostyn Lancashire ayn myrgeddin, as eshyn ny sloo na'n choontae neuvoirvaljagh.
Blaa villish
She lus feie bleinoil ee blaa villish (Viola tricolor). Ny keayrtyn, ta bossan feeackle ny lus y chree çheet urree myrgeddin. She shennayr feie lus y Trinaid ellynagh t'ayn. T’ee gaase ayns faiyr er thalloo geayr.
Jalloo-oaylleeaght
T’ee gaase wheesh as 15cm er yrjid, agh she lus snauee t’ayn. Ta duillagyn maylartey oochrooagh, spaddylagh, cree-chrooagh ny meayl eck. Ta blaaghyn gorrym, jiarg-ghorrym, ny buighey eck, as mestit ny keayrtyn.
Feddan stainnagh
right|thumb|Feddanyn stainnagh She geay-ghreie maidjey kiaullee shey-howllit eh yn feddan stainnagh, ny yn feddan millish keayrtyn. She sorçh dy feddan millish t'eh, ta 'sy rang cheddin as y feddan Americaanagh Dooghyssagh as geay-ghreieyn maidjey elley ta roshtyn ny slatyn towshe shen. Ta kiangley mooar eddyr y feddan stainnagh as kiaull hradishoonagh Yernagh, kiaull hradishoonagh Vanninagh as kiaull Cheltiagh.
Ynnyd-eggey
Ta ynnyd-eggey, ny ynnyd-voggyl (Website ny Web site) ny enmys ta currit er cohaglym dy ghuillagyn-moggyl, yallooyn, feeshanyn ny chooid vun-earrooagh mooinjeragh ta enmyssit bentyn rish URL cadjin, as eh jeant seose jeh'n ennym çhiarnys ynrican dy mennick, ny yn enmys IP, as y fraue-chassan ('/') ayns moggyl ta bunnit er Internet Protocol. Ta ynnyd-eggey er ny oastagh er un hirveishagh-moggyl er y chooid sloo, as eh so-roshtynagh trooid moggyl lheid as yn Eddyr-voggyl ny trooid moggyl ard ynnydagh (LAN) preevaadjagh.
Keyrrey loaghtan
right|thumb|Kirree loaghtan 'sy Cheyll, Thie Tashtee y Theihll Çheerey, Rhumsaa, Mannin
She sheelrey dy chirree as y bun oc ayns Mannin y cheyrrey loaghtan. Ta ollan ghone ghorraghey as dy cadjin ta kiare, ny ny keayrtyn shey, eairkyn orroo.
She lught fuilleeagh jeh ny kirree vunneydagh v'er gheddyn er feie ny h-Albey, Inshyn Goal as Shetlynn foddey er-dy-henney. T'ad coontit myr fir jeh ny sheelraghyn giare-fammanagh Oarpagh Hwoaie. T'ad beg er mooadys, gyn ollan er yn eddin oc ny er ny cassyn. Ta daah dhone dorraghey er yn eddin as ny cassyn. Cha nel agh eairkyn giarey er ny h-oashtyn agh t'ad ny s'troshey as ny s'liurey er ny reaghyn.
Pat Shovlin
She greinneyder as ynseyder y vluckaneyrys Gaelgagh ass Ard an Rátha, Coontae Ghoon ny Ghoal, Nerin, va Pat Shovlin. Ren eh obbraghey myr greinneyder deaneyderyn marish fwirran bluckaneyrys shinsharagh Ghoon ny Ghoal. Ren eh eh shassoo son y chlub ynnydagh echey, CLG Ard an Rátha.
Straid
right|thumb|Straid vean-chaayragh ayns [[Frankfurt, y Ghermaan.]] right|thumb|Straid waagagh ayns [[Beirut, y Livaan.]] She bollagh pemmadit theayagh ayns balley ny caayr ee straid. She ayrn thallooin theayagh t'ayn ta kiangley thieyn ry-cheilley as raad ta deiney çheet ry-cheilley, eddyr-obbraghey as çheet as goll. Ta straidyn jeant ass pemmadyn, concraid, asfalt, ny breekyn er y chooid smoo, agh ta straidyn jeant ass cray creoi ry-gheddyn chammah.
Doour Sulby
Va'n stang creaghnit 'sy vlein 1982. T'eh 200 tr (60 m) er yrjid.
Droghad Vraddan
She cowrey thallooin eh er Coorse y Clieau TT Mannin as eh soit çheu çheerey faggys da fo-valley Ghoolish raad ta ny roaryn-bree goll ny s'melley son dellal lesh y lhoob dooblit harrish yn awin. She ard reayrtey tradishoonagh eh marish soiagyn as eh soit faggys da'n Ynnyd-lhong Assaig raad ta ny lhongyn voish Sostyn, Nalbin as Nerin lhiggey magh.
Droghad as ny Ratçhyn TT
Ta'n droghad soit er y joarey eddyr Braddan as Connaghyn. T'eh soit eddyr y 1-d as y 2-h Clagh veeilley er Coorse y Clieau ayns TT Mannin as Grand Prix Vannin er goal y raad A1 (Doolish gys Purt ny h-Inshey) as yn A23. Ta ayrn jeh'n çhenn raad-yiarn eddyr stadd Vraddan as Droghad y Cherroo jannoo ayrn jeh raad stiagh ta lhiggey da traght goll harrish tra ta ny ratçhyn taghyrtyn as ta ny raaidyn doont da ny ratçhyn. <!--
Usage
Braddan Halt saw infrequent use, mostly in connection with the open air church services that took place at the nearby Kirk Braddan for many years, for which special train services were operated.
Royalty
In 1963 the Queen Mother travelled from Douglas to here to attend one of the church services in the Royal Coach F.36 which is now in preservation in the Port Erin railway museum at the line's southern terminus.
Re-use
Long after the railway had closed (the last trains ran in September 1968), the station's booking office and waiting shelter remained extant. However, in 1991 the building was removed, refurbished and now resides at the operational station of Colby on the south line.
Today
Upon removal the original shelter was replaced by a modern version in 1989, which itself has since been removed. There is now no evidence that the railway passed through here.
References
-->
István Ládai
She politickeyr as leigh-oayllee Ungaaragh va István Ládai (Láday; 14 Boaldyn 1873 – 15 Averil 1936). V'eh ny Chomissar Theayagh y Chairys ayns 1919 car Pobblaght Hoveidjagh yn Ungaar.
Ard cultooragh
She çhiarrym ny enmys ta goll er ymmyd 'syn antrapoaylleeaght as 'sy çheer-oaylleeaght eh ard cultooragh. Dy mennick, cha nel joaraghyn politickagh co-reggyrt rish joaraghyn çheer-oaylleeagh yn chultooragh enmyssit, myr ta ry-akin 'sy Niar Meanagh raad ta ny Kurdee cummal 'sy Turkee, 'syn Armeain, 'syn Asserbajaan, 'syn Eeraane, 'syn Earack, as 'sy Teer.
Alfey
She faiyr sheer-vio eh alfey ny faiyr alfey. T'ee gaase 'syn Affrick heear-hwoaie as 'syn Ibeir jiass. T'ad jannoo coyrd, bascaidyn, pabyr as cooid elley ass.
Coinnagh
right|thumb|Coinnagh ayns glonney laayl.